สวัสดีค่ะพอดีหนูกำลังมีอะไรกับแฟนและใช้นิ้วสอดใส่ สักพักมีเลือดไหลออกมาแบบไม่ข้น แต่เป็นสีจางๆ ไหลมาเหมือนน้ำเปล่า ไม่มีอาการเจ็บหรือแสบค่ะ มันคืออะไรคะสาเหตุเกิดจากอะไร
สวัสดีค่ะ Dear,เลือดที่ออกจากช่องคลอด หลังจากที่ใช้นิ้วสอดใส่ อาจเกิดจากการบาดเจ็บของเยื่อบุช่องคลอดจากนิ้วก็ได้ค่ะ ซึ่งเลือดที่ออกจะมีปริมาณไม่มาก และจะหยุดไหลไปได้เองภายในไม่กี่วัน ไม่ได้อันตรายอะไรนอกจากนี้แล้ว เลือดที่ออก อาจเกิดจากสาเหตุอื่นๆ ได้อีก เช่น- หากอยู่ในช่วงใกล้วันที่ที่ประจำเดือนควรจะมา ก็อาจเป็นเลือดประจำเดือนที่กำลังเพิ่งจะเริ่มมาก็ได้- หากอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่มีปะจำเดือนมา แล้วเลือดออกเพียง 1 ววัน ก็อาจเป็นเลือดออกช่วงไข่ตกได้- การติดเชื้อในช่องคลอด แต่ก็จะมีตกขาวที่ผิดปกติร่วม รวมถึงอาจมีแสบหรือคันช่องคลอดร่วม- มีมดลูกอักเสบ แต่ก็จะมีตกขาวที่ผิดปกติและอาการปวดท้องน้อยร่วม- ผลจากการใช้ยาฮอร์โมนต่างๆ เช่น ยาคุมกำเนิด ยาสตรี สมุนไพรต่างๆแนะนำให้สังเกตอาการไปก่อน หากเลือดที่ออกมามีปริมาณไม่มาก และเป็นเพียงแค่ 1-2 วันแล้วหายไป ก็ไม่ได้ถือว่าผิดปกติหรืออันตรายอะไรค่ะ แต่หากหลังจากนี้ 1-2 วัน มีเลือดมีปริมาณมาก แล้วอยู่ในช่วงที่ประจำเดือนจะมาพอดี ก็ถือเป็นประจำเดือนค่ะ แต่หากเลือดออกนานเกิน 10 วัน หรือออกมาอีกเรื่อยๆ แม้จะไม่ได้ใช้นิ้วสอดใส่ก็ตาม จะถือว่าเป็นอาการเลือดออกผิดปกติ แนะนำควรไปพบสูติ-แพทย์เพื่อตรวจหาสาเหตุค่ะ